Savjet za davanje predloga naziva naselja, ulica i trgova Skupštine opštine Tuzi, na sjednici održanoj 10.10. 2024. godine, donio je -

**P R A V I L A**

**ZA UTVRĐIVANJE PREDLOGA NAZIVA NASELJA,**

**ULICA I TRGOVA NA PODRUČJU OPŠTINE TUZI**

Savjet će u svom radu autoritativno kompetentno i odgovorno predlagati Skupštini Opštine Tuzi nazive naselja, ulica i trgova.

Radi kvalitetnog utvrđivanja predloga, Savjet može konsultovati nadležne stručne, naučne i kulturne institucije ili pojedince.

Prilikom utvrđivanja predloga naziva naselja, ulica i trgova, Savjet će naročito imati u vidu:

**I**

- **OPŠTINA TUZI JE MJEŠOVITA SREDINA, MULTINACIONALNA, MULTIKONFESIONALNA, MULTIKULTURALNA, GDJE U HARMONIJI ŽIVE AUTOHTONI ALBANCI, BOŠNJACI, CRNOGORCI, SRBI, RAE POPULACIJA I OSTALI**

Opštinski centar Tuzi je administrativni centar opštine Tuzi.

* **KROZ NAZIVE NASELJA, ULICA I TRGOVA, OBILJEŽITI TRAJNE VRIJEDNOSTI IZ KULTURE I TRADICIJE OPŠTINE, DRŽAVE I OKRUŽENJA**
* **DATI IMENA VAŽNIH ISTORIJSKIH LIČNOSTI I DOGAĐAJA IZ SVIH OBLASTI LJUDSKOG STVARALAŠTVA:**

**\* *Državnici, vojskovođe, vjerski poglavari, heroji*** ***koji su zadužili Crnu Goru****,* ***ličnosti koje su dale naučni, kulturni, prosvjetni, sportski i humanitarni doprinos razvoju Crne Gore.***

Konsultovanje relevantnih institucija i organizacija iz Crne Gore i nadležnih institucija za odnosne oblasti.

Davanje naziva po imenima ovih ličnosti - **najmanje 20 godina poslije smrti.**

* **OBILJEŽITI BITNE DOGAĐAJE IZ ISTORIJE CRNE GORE:**

- stvaranje države,

- ustanci bitni za Crnu Goru,

- poznate crnogorske bitke.

Konsultovanje odgovarajućih naučnih institucija iz Crne Gore.

Davanje naziva najmanje **50 godina od događaja.**

**OBILJEŽITI ZNAČAJNE LIČNOSTI I DOGAĐAJE IZ ISTORIJE, TRADICIJE I KULTURE ALBANACA I DRUGIH NACIONALNIH MANJINA ČIJI PRIPADNICI ŽIVE U OPŠTINI TUZI**

* **DATI IMENA PO GRADOVIMA I GEOGRAFSKIM NAZIVIMA:**

- Crne Gore,

- okruženja.

Kada su u pitanju geografski pojmovi, rukovoditi se prvenstveno nazivima koji prostornom orijentacijom ukazuju na područje kojem gravitiraju. Izlaznim putevima dati nazive po oblastima, odnosno gradovima prema kojima vode.

* **DATI IMENA SVJETSKIH LIČNOSTI KOJE SU DALE ZNAČAJAN DOPRINOS RAZVOJU OPŠTINE TUZI I CRNE GORE U DRUŠTVENOM, NAUČNOM I KULTURNOM SMISLU**
* **DATI IMENA LIČNOSTI KOJE SU ZADUŽILE SVIJET SVOJIM STVARALAŠTVOM /UNIVEZALNOST DJELA/**

Istaknuti naučnici, stvaraoci koji su svojim pronalascima, izumima, uopšte stvaralaštvom doprinijeli razvoju svjetskih civilizacijskih tokova.

* **DATI IMENA PO GRADOVIMA, GEOGRAFSKIM POJMOVIMA, LIČNOSTIMA I DOGAĐAJIMA IZ SVIJETA**

**II**

* **NASELJIMA, ULICAMA I TRGOVIMA NE MOGU SE DAVATI IMENA ŽIVIH LIČNOSTI**

Najkraći protek vremena od smrti ličnosti po kojoj se naselju, ulici ili trgu može dati ime je **20 godina.**

**III**

**IME KOJE JE DATO NEKOJ INSTITUCIJI, NASELJU, ULICI ILI TRGU U OPŠTINI, NE TREBA PONOVO DAVATI /NEPOTREBNOST DUPLIRANJA/**

Ukoliko u opštinu postoji određeno obilježje (ime zdrastvene ustanove, škole, ulice, naselja i sl.), to ime ne treba ponovo davati naselju, ulici ili trgu.

**IV**

Predlog za davanje naziva ulice koji Savjet nije prihvatio, ne može se ponovo razmatrati dok ne protekne rok od jedne godine, od dana podnošenja predloga.

**V**

Savjet se ne izjašnjava o predlogu za davanje naziva ulice koji je prihvaćen.

**VI**

Potreban je konsenzus svih prisutnih članova Savjeta, ukoliko se radi o predlogu za davanje naziva ulice ili trgu, koji ne ispunjava vremenski uslov(20 godina od smrti istaknute ličnosti ili 50 godina od značajnog događaja).

**VII**

Podnosilac predloga ne može biti lice povezano sa imenom istaknute ličnosti koje se predlaže za davanje naziva ulici ili trgu i to srodnik u pravoj liniji i pobočnoj do drugog stepena srodstva, srodnik po tazbini do prvog stepena srodstva, bračni i vanbračni supružnik, usvojilac i usvojenik.

**PREDSJEDNIK SAVJETA,**

**Gjergj Camaj, s.r.**